Latvijas vēstnieks Lietuvā
Latvijas Republikas vēstnieks Lietuvas Republikā (lietuviešu: Latvijos Respublikos ambasadorius Lietuvos Respublikoje) ir Latvijas Republikas ārkārtējais un pilnvarotais vēstnieks, kurš pilda oficiālā pārstāvja amatu Lietuvas Republikā. Līdz 1940. gadam vēstnieka rezidence atradās Kauņā, Vītauta prospektā/Ķēstuta ielā 22 (Vytauto prospektas/Kęstučio gatvė 22), bet kopš 1994. gada tā atrodas Viļņā, M. K. Čurļoņa ielā 76 (M. K. Čiurlionio gatvė 76). Pēc Latvijas neatkarības atjaunošanas 1990. gadā vēstnieka funkcijas pildīja Latvijas pagaidu pilnvarotais lietvedis (chargé d'affaires) Lietuvā. 1991. gada 5. oktobrī Viļņā Latvijas Republikas ārlietu ministrs Jānis Jurkāns un Lietuvas Republikas ārlietu ministrs Aļģirds Saudargs parakstīja deklarāciju par diplomātisko pārstāvju apmaiņu vēstnieku līmenī.